SAPPE พุ่งเกือบ 8% กูรูแนะ “ซื้อ”เทคนิคฟื้นตัว แนวต้านถัดไปที่ 17 บาท
SAPPE พุ่งเกือบ 8% บล.ธนชาต แนะ “ซื้อ”เทคนิคฟื้นตัว แนวต้านถัดไปที่ 16.40 โดย ณ เวลา 15.09 น.อยู่ที่ 15.80 บาท บวก 1.10 บาท หรือ 7.48% มูลค่าการซื้อขาย 30.57 ล้านบาท
14 ธ.ค. 2558

ผู้สื่อข่าวรายงานว่า ราคาหุ้น บริษัท เซ็ปเป้  จำกัด (มหาชน) หรือ SAPPE ณ เวลา 15.09 น.อยู่ที่ 15.80 บาท บวก 1.10  บาท หรือ 7.48% มูลค่าการซื้อขาย  30.57 ล้านบาท โดยเปิดตลาดที่ 14.60 บาท ต่ำสุดที่ 14.40 บาท สูงสุดที่ 15.80 บาท ขณะที่ดัชนีหุ้นไทยโดยรวมลบ 1.40%

ด้านบล.ธนชาต แนะ“ซื้อ” SAPPE ประเมินราคาหุ้นเริ่มมีจังหวะฟื้นตัวขึ้นด้วยรูปแบบ Double Bottom สามารถกลับมายืนเหนือเส้นค่าเฉลี่ยระยะสัปดาห์ได้ พร้อมปริมาณการซื้อขายสนับสนุน สอดคล้องกับเครื่องมือ MACD ตัด Signal ขึ้น เป็นจังหวะซื้อเก็งกำไร มีแนวต้านแรกที่ 16.00 บาท และแนวต้านถัดไปที่ 16.40 และ 17.00 บาทตามลำดับ